ગીતામાં ભગવાને કહ્યું છે- पत्रं पुष्पं फलं तोयं यो मे भक्त्या प्रयच्छति | ભગવાનને पुष्पं... ફૂલ આપો. પણ પ્રભુએ ખીલાવેલું ફૂલ તેને આપીએ એમાં શું વિશેષ છે? આપણે આપણું જીવનપુષ્પ ખિલાવીને ભગવાનને ધરીએ! આ જ ગીતાકારની અપેક્ષા છે. તે માટે कौमारं यौवनं जरा - આ ત્રણેત્રણ ખીલવશું. જે જીવનમાં આ ત્રણે ખીલેલાં છે, તે જીવન ધન્ય છે. कौमारं - ખીલવવું એટલે બાળકની જેમ જીવનમાંથી ચિંતા, નિરાશા, ઉદ્વિગ્નતા કાઢી નાખવા. તેવી જ રીતે यौवनं ખીલવવું એટલે ઉત્સાહ, સ્ફૂર્તિ, ચૈતન્યથી ભરેલા બનવું.